CELEX: 31986R0715
Language: el
Date: 1986-03-06
Title: Κανονισμός (ΕΟΚ) αριθ. 715/86 της Επιτροπής της 6ης Μαρτίου 1986 που τροποποιεί τον κανονισμό (ΕΟΚ) αριθ. 3143/85 σχετικά με τη διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου

Avis juridique important

|

31986R0715

Κανονισμός (ΕΟΚ) αριθ. 715/86 της Επιτροπής της 6ης Μαρτίου 1986 που τροποποιεί τον κανονισμό (ΕΟΚ) αριθ. 3143/85 σχετικά με τη διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου  

Επίσημη Εφημερίδα αριθ. L 065 της 07/03/1986 σ. 0018 - 0018 Φινλανδική ειδική έκδοση: Κεφάλαιο 3 τόμος 20 σ. 0151  Σουηδική ειδική έκδοση: Κεφάλαιο 3 τόμος 20 σ. 0151 

***** ΚΑΝΟΝΙΣΜΟΣ (ΕΟΚ) αριθ. 715/86 ΤΗΣ ΕΠΙΤΡΟΠΗΣ  της 6ης Μαρτίου 1986  που τροποποιεί τον κανονισμό (ΕΟΚ) αριθ. 3143/85 σχετικά με τη διάθεση σε μειωμένη τιμή βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/86 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 000/86 (4), εισήγαγε ένα καθεστώς πωλήσεως σε μειωμένη τιμή βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου·  ότι, στο άρθρο 2 παράγραφος 4 και στο άρθρο 4 παράγραφος 4 του κανονισμού (ΕΟΚ) αριθ. 3143/85, καθορίζονται οι προθεσμίες για την παραλαβή του βουτύρου, για μεταποίησή του σε συμπυκνωμένο βούτυρο και για τη συσκευασία· ότι η πείρα που αποκτήθηκε απέδειξε ότι οι εργασίες αυτές παρουσιάζουν δυσκολίες στο να τηρηθούν οι προθεσμίες αυτές· ότι θα πρέπει, κατά συνέπεια, να προβλεφθούν μεγαλύτερες προθεσμίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3143/85 τροποποιείται ως εξής:  1. Στο άρθρο 2 παράγραφος 4 τρίτο εδάφιο ο όρος «δώδεκα ημέρες » αντικαθίστανται από τους όρους «δεκαπέντε ημέρες».  2. Στο άρθρο 4 παράγραφος 4 ο όρος «εξήντα ημέρες» αντικαθίστανται από τον όρο «ενενήντα ημέρες».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται στις συμβάσεις που έχουν ήδη συναφθεί.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Μαρτίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 298 της 12. 11. 1985, σ. 9.  (4) Βλέπε σελίδα 00 της παρούσας Επίσημης Εφημερίδας.